title: Griruntara va Kulak
text: Bolcevik kevsokara bak saneaksat ke 1917, tisa korotira kan po ke pinepapafo pako, kan kexi icde taway va enomara va tawayaf pilkot is pilkot ke ujabolk is xida is walzilira va tawayeem ke Mir dof bolk tumwedar, i va enomara skuna gan tawadayik mu dilint. Kali tena ke Rossiafa Wideytafa Geja ( 1921 ), batcoba vas tunuyara gu geja ik stege me sugdalar kiren tawadayik gan Kerafa Ervolia oku Batakafa ik aryona acagisa tawadayikafa ervolia ( tulon Exura ke Tambov ) zo komilkayad. Ison va zolonafa kucilodara va tawamiduraf warzeks golevgayad, i va kucilodara ke Bolcevik pakoik anamsteges. Wideytafa geja is kerafa maya isu batakafa is exura is kucilodara iskedara va miduraf lag jupayad da aelakola koe widava is tawaday dilizeyer nume mon 30 celemoy korik bak 1920-1921 zo vanolayad, don 5 celemoy xonukeyed .